laion/Wikipedia-Exotic huggingface dataset:
বিকিরণীয় স্থানান্তর

বিকিরণীয় স্থানান্তর (ইংরেজি ভাষায়: Radiative transfer) বলতে তড়িচ্চুম্বকীয় বিকিরণের মাধ্যমে শক্তির স্থানান্তর প্রক্রিয়া বোঝায়। একটি মাধ্যমের মধ্য দিয়ে বিকিরণ সঞ্চালিত হওয়ার সময় বিশোষণ, নিঃসরণ এবং বিক্ষেপণ প্রক্রিয়াগুলো দ্বারা প্রভাবিত হয়। বিকিরণীয় স্থানান্তর সমীকরণ এই প্রক্রিয়াগুলোকে গাণিতিকভাবে প্রকাশ করে। আলোকবিদ্যা, জ্যোতিঃপদার্থবিজ্ঞান, বায়ুমণ্ডলবিদ্যা এবং দূর নিয়ন্ত্রণের মত জ্ঞানের শাখাগুলোতে এই সমীকরণ খুব কার্যকরী ভূমিকা রাখে। বিকিরণ স্থানান্তরের সমীকরণের তাত্ত্বিক সমাধান কেবল কিছু সরল সমস্যার ক্ষেত্রে পাওয়া যায়। কিন্তু বাস্তবসম্মত সমস্যার ক্ষেত্রে এটি সমাধান করতে সাংখ্যিক পদ্ধতির আশ্রয় নিতে হয়। অন্তরক সমীকরণটি এভাবে প্রকাশ করা যায়: 1 c ∂ ∂ t I ν + Ω ^ ⋅ ∇ I ν + ( k ν , s + k ν , a ) I ν = j ν + 1 4 π c k ν , s ∫ Ω I ν d Ω {\displaystyle {\frac {1}{c}}{\frac {\partial }{\partial t}}I_{\nu }+{\hat {\Omega }}\cdot \nabla I_{\nu }+(k_{\nu ,s}+k_{\nu ,a})I_{\nu }=j_{\nu }+{\frac {1}{4\pi c}}k_{\nu ,s}\int _{\Omega }I_{\nu }d\Omega } বিক্ষেপণ বাদ দিয়ে সমীকরণটির সাধারণ সমাধান হচ্ছে: I ν ( s ) = I ν ( s 0 ) e − τ ν ( s 0 , s ) + ∫ s 0 s j ν ( s ′ ) e − τ ν ( s ′ , s ) d s ′ {\displaystyle I_{\nu }(s)=I_{\nu }(s_{0})e^{-\tau _{\nu }(s_{0},s)}+\int _{s_{0}}^{s}j_{\nu }(s')e^{-\tau _{\nu }(s',s)}\,ds'} George B. Rybicki, Alan P. Lightman, "Radiative processes in astrophysics", Wiley-VCH
টিমোথি গাওয়ার্স

টিমোথি গাওয়ার্স(পুরোনামঃ উইলিয়াম টিমোথি গাওয়ার্স) (ইংরেজি: William Timothy Gowers) (জন্ম ২০শে নভেম্বর, ১৯৬৩, উইল্টশায়ার, যুক্তরাজ্য) কেমব্রিজ বিশ্ববিদ্যালয়ের গণিতের অধ্যাপক। ১৯৯৮ সালে তিনি গণিতের সর্বোচ্চ সম্মান ফিল্ড্‌স পদক লাভ করেন। গণিত উদ্ভববিজ্ঞান প্রকল্পে টিমোথি গাওয়ার্স টিমোথি গাওয়ার্স's results at the International Mathematical Olympiad ও'কনর, জন জে.; রবার্টসন, এডমুন্ড এফ., "টিমোথি গাওয়ার্স", ম্যাকটিউটর গণিতের ইতিহাস আর্কাইভ, সেন্ট অ্যান্ড্রুজ বিশ্ববিদ্যালয় উদ্ধৃতি টেমপ্লেট ইংরেজি প্যারামিটার ব্যবহার করেছে (link) । টিমোথি গাওয়ার্সের ওয়েবসাইট
জ্যোতির্বিজ্ঞান পঞ্জিকা

'জ্যোতির্বিজ্ঞান পঞ্জিকা বা এফিমেরিস (ইংরেজি ভাষায়: Ephemeris) বলতে এক ধরনের তালিকা বা সারণিকে বোঝায় যাতে কোন নির্দিষ্ট সময়ে বা বিভিন্ন সময়ে আকাশে জ্যোতিষ্কসমূহের অবস্থান লিপিবদ্ধ থাকে। চাঁদ, সূর্য, গ্রহ এবং অন্যান্য তারাদের অবস্থান একটি নির্দিষ্ট পর্যায়কাল পর্যন্ত জ্যোতির্বিজ্ঞান পঞ্জিকাতে লিপিবদ্ধ করা থাকে। জ্যোতির্বিজ্ঞানীরা জ্যোতির্বিজ্ঞান পঞ্জিকাতে অবস্থান লেখার জন্য সাধারণত গোলকীয় পোলার স্থানাংক ব্যবহার করেন, এক্ষেত্রে বিষুবাংশ ও বিষুবলম্ব লিপিবদ্ধ করা হয়। গ্রিনিচ মানমন্দির এবং মার্কিন নৌবাহিনীর পক্ষ থেকে প্রতি বছর দুটি করে জ্যোতির্বিজ্ঞান পঞ্জিকা প্রকাশ করা হয়। জ্যোতিষ শাস্ত্রেও জ্যোতির্বিজ্ঞান পঞ্জিকা ব্যবহার করা হয়। জ্যোতিষীরা সাধারণত রাশিচক্রে ব্যবহৃত ভূকক্ষের সাপেক্ষে দ্রাঘিমাংশ ও অক্ষাংশ পরিমাপ করেন। Ephemeris, জ্যোতির্বিজ্ঞান শব্দকোষ, ফারসীম মান্নান মোহাম্মদী
প্রতিসরণ দূরবিন

প্রতিসরণ দূরবিন (ইংরেজি ভাষায়: Refracting বা Refractor telescope) বা প্রতিসরণ দূরবীক্ষণ যন্ত্র হল এক ধরনের আলোকীয় দূরবীণ যাতে বিম্ব গঠনের জন্য অবজেক্টিভ হিসেবে লেন্স ব্যবহার করা হয়। একে অনেক সময় ডায়োপট্রিক (dioptric) দূরবিনও বলা হয়। আলোর প্রতিসরণ নীতির উপর ভিত্তি করে এটি কাজ করে। প্রথম প্রতিসরণ দূরবিন তৈরি করা হয়েছিল শত্রুপক্ষের সৈন্যদের গতিবিধি দূর থেকে পর্যবেক্ষণ করতে, পরবর্তীতে গালিলেও গালিলেই-এর মাধ্যমে জ্যোতির্বিজ্ঞানে এর ব্যবহার শুরু হয়। বর্তমানে লম্বা ফোকাসের ক্যামেরাতেও এমন দূরবিন ব্যবহার করতে দেখা যায়। ঊনবিংশ শতকের শেষার্ধে বড় বড় প্রতিসরণ দূরবিন বেশ জনপ্রিয় থাকলেও ধীরে ধীরে এর বিলুপ্তি ঘটে। একটি সময়ের পর মানুষ জ্যোতির্বিজ্ঞানের কাজে কেবলই প্রতিফলন দূরবীণ ব্যবহার করতে শুরু করে। ১৬০৯ সালে গ্যালিলিও গ্যালিলি এরকম দূরবিন তৈরী করেন। এতে অভিলক্ষ্য হিসেবে ব্যবহৃত হয় সমতলোত্তল লেন্স এবং অভিনেত্র হিসেবে ব্যবহৃত হয় একটি অবতল লেন্স। এ ধরনের দূরবিনে প্রতিবিম্ব হয় সোজা, বিবর্ধিত এবং অসদ। গ্যালিলিওর তৈরি সবচেয়ে ভাল দূরবিন দিয়ে প্রায় ত্রিশ গুণ বিবর্ধিত বিম্ব হত। লেন্সের ত্রুটি এবং স্বল্প দৃষ্টিক্ষেত্রের কারণে সৃষ্ট বিম্ব ছিল ঝাপসা এবং বিকৃত। এই সকল প্রতিবন্ধকতা সত্ত্বেও তিনি এই দূরবিন দিয়েই বৃহস্পতির চারটি উপগ্রহ, শুক্রের কলা এবং চাঁদের বড় বড় গর্ত (ক্রেটার) দেখতে সমর্থ হন। পাশের চিত্রে দূরবর্তী বস্তু (y) থেকে আগত সমান্তরাল আলো অভিলক্ষ্যের ফোকাসে মিলিত হয়। ফোকাস থেকে আলো অভিনেত্র দিয়ে গিয়ে সমান্তরাল আলোকরশ্মিতে পরিণত হয়। বস্তু থেকে আগত অসমান্তরাল আলো প্রধান অক্ষের সাথে যে কোণে (α1) আপতিত হয় অভিনেত্র থেকে নির্গত হওয়ার পর তার চেয়ে বেশি কোণে (α2) নির্গত হয়। এ কারণে চূড়ান্ত বিম্ব ( y’’) কৌণিকভাবে বিবর্ধিত হয়। ১৬১১ সালে কেপলার গ্যালিলিয় টেলিস্কোপের উন্নতি সাধন করেন। তিনি অভিনেত্রে অবতল লেন্সের পরিবর্তে উত্তল লেন্স ব্যবহার করেন। এ ব্যবস্থার সুবিধা হল এতে চূড়ান্ত বিম্ব অভিসারী হয়। এই দূরবিনের দৃষ্টিক্ষেত্র প্রশস্ত কিন্তু সৃষ্ট বিম্ব উল্টা। এ ধরনের দূরবিন দিয়ে ভালো বিবর্ধণ পাওয়া গেলেও ভালো বিম্বের জন্য অভিলক্ষ্যের এফ-অনুপাত (লেন্সের ফোকাস দৈর্ঘ্য ও কার্যকর ব্যাসের অনুপাত) অনেক বেশি হতে হয়।
ক্যারেট

ক্যারেট ভরের একটি একক যা ২০০ মিলি গ্রামের সমান (০.২ গ্রাম; ০.০০৭০৫৫ আউন্স)। মূল্যবান পাথর ও রত্ন পরিমাপ করতে ক্যারেট একক ব্যবহার করা হয়। আগে কেবল হীরা পরিমাপের জন্যই এটি একক হিসেবে ব্যবহার করা হতো। তবে এখন অন্যান্য মূল্যবান রত্নপাথর পরিমাপের একক হিসেবেও এটি ব্যবহার করা হয়। American Association for the Advancement of Science (১৯০৮)। Science। American Association for the Advancement of Science। পৃষ্ঠা 144। সংগ্রহের তারিখ ৩০ জুন ২০১২।
অ্যারিথমেটিকা ইউনিভার্সালিস

অ্যারিথমেটিকা ইউনিভার্সালিস আইজাক নিউটনের লেখা গণিত বই। লাতিন ভাষায় লেখা এই বইটি কেমব্রিজ বিশ্ববিদ্যালয়ের লুকাসিয়ান প্রফেসর উইলিয়াম হুইস্টন প্রকাশ করেন। জোসেফ র‍্যাফসন এই বইটি ইংরেজিতে অনুবাদ করেন। তিনি ১৭২০ সালে ইউনিভার্সাল অ্যারিথমেটিক নামে প্রকাশ করেন। এই বইয়ে বীজগণিত ও জ্যামিতির সম্পর্ক, সমীকরণের সমাধান প্রভৃতি নিয়ে আলোচনা করা হয়েছে। The Arithmetica Universalis from the Grace K. Babson Collection, including links to PDFs of English and Latin versions of the Arithmetica Centre College Library information on Newton's works
অপটিক্স (বই)

অপটিক্স আইজাক নিউটন রচিত একটি বই। ১৭০৪ সালে এই বইটি প্রকাশিত হয়। আলোকবিজ্ঞান এবং আলোর প্রতিসরণ বিষয়ে লেখা এই বইটি বিজ্ঞানের ইতিহাসে একটি অসামান্য কাজ হিসেবে বিবেচিত হয়। Newton, Isaac (১৯৯৮)। Opticks: or, a treatise of the reflexions, refractions, inflexions and colours of light. Also two treatises of the species and magnitude of curvilinear figures.। Commentary by Nicholas Humez (Octavo সংস্করণ)। Palo Alto, Calif.: Octavo। আইএসবিএন 1-891788-04-3।  (Opticks was originally published in 1704). ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: অপটিক্স (বই) Full and free online editions of Newton's Opticks Rarebookroom, First edition Gallica, First edition Google Books, Fourth edition Manuscript papers by Isaac Newton containing draft of "Opticks" Cambridge University Digital Library, Papers on Hydrostatics, Optics, Sound and Heat
গ্রে বাতাবরণ

গ্রে বাতাবরণ (ইংরেজি ভাষায়: Grey atmosphere) বলতে বিকিরণীয় স্থানান্তর সমীকরণগুলো সমাধান করার জন্য বিশেষ কিছু অনুমিতি বা আসন্নীকরণ (approximation) বোঝায়। এক্ষেত্রে স্থানান্তর সমীকরণের পাশাপাশি বিকিরণীয় সাম্যাবস্থার সমীকরণও ব্যবহার করা হয়। প্রথম আসন্নীকরণ হচ্ছে, অনচ্ছতা গুণাঙ্ক বিকিরণের কম্পাঙ্ক বা তরঙ্গদৈর্ঘ্যের উপর নির্ভর করে না। এই আসন্নীকরণের মাধ্যমেই কোন তারার আলোকমণ্ডল এবং কার্যকরী তাপমাত্রার সংজ্ঞা দেয়া যায়। সমীকরণটি হচ্ছে: T 4 = 3 4 T e f f 4 ( τ + 2 3 ) {\displaystyle T^{4}={\frac {3}{4}}T_{eff}^{4}\left(\tau +{\frac {2}{3}}\right)} এই সমীকরণে আলোক গভীরতা ( τ {\displaystyle \tau } ) এর মান ২/৩ বসিয়ে দিলে পাওয়া যায় T = T e f f {\displaystyle T=T_{eff}} , অর্থাৎ নাক্ষত্রিক বাতাবরণের যে স্তরের আলোক গভীরতা ২/৩ সেই স্তরের তাপমাত্রাকেই তার কার্যকরী তাপমাত্রা বলে। যেমন, সূর্যের কার্যকরী তাপমাত্রা প্রায় ৫৭৭০ কেলভিন। Stefan Dreizler, Sonja Schuh, "Lecture notes on the Physics of Stellar Atmospheres", University of Goettingen, 27 October, 2011 Wolfgang Glatzel, "Lecture notes on Stellar Structure and Evolution", University of Goettingen, Germany
উজিরে আজম

উজিরে আজম, তুর্কি ভাষায় Vezir-i Azam বা Sadr-ı Azam (Sadrazam) (উসমানীয় তুর্কি ভাষায় صدر اعظم or وزیر اعظم ) হল উসমানীয় সুলতানের অধীন সর্বোচ্চ মন্ত্রীর পদ। আরবি وزير শব্দ থেকে এই শব্দের উৎপত্তি। তিনি পাওয়ার অব এটর্নি হিসেবে সর্বময় ক্ষমতা ভোগ করতেন। সুলতান ছাড়া আর কেউ তাকে পদচ্যুত করার ক্ষমতা রাখত না। তিনি রাজকীয় সীলমোহর ব্যবহার করতেন এবং রাষ্ট্রীয় প্রয়োজনে অন্যান্য উজিরদের নিয়ে সভা আহ্বান করতে পারতেন। সাবলিম পোর্টেতে তার কার্যালয় অবস্থিত ছিল। পাকিস্তানের প্রধানমন্ত্রীকেও উর্দুতে উজির-এ-আজম বলে ডাকা হয়। উসমানীয়দের বর্ধিষ্ণুকালে শুধুমাত্র “উজির” পদবিটি ব্যবহার করা হত। প্রথম উসমানীয় উজির যাকে “উজিরে আজম” পদবি দেয়া হয় তিনি হলেন চেনডারলি কারা হালিল হায়রেদ্দিন পাশা। এই পদবী প্রচলনের উদ্দেশ্য ছিল যাতে সুলতানের সীলমোহরধারী উজিরের সাথে অন্য উজিরদের পার্থক্য সৃষ্টি হয়। উজিরে আজম শব্দটি পরবর্তীতে সদরআজম শব্দ দ্বারা প্রতিস্থাপিত হয়। তবে এই দুটি শব্দ একই অর্থ প্রকাশ করে। উসমানীয় যুগে উজিরে আজমকে সদর-ই আলি(ইংরেজি "high vizier"), ভেকিল-ই মুতলাক(ইংরেজি "absolute attorney") , সাহিব-ই দেভলেত(ইংরেজি "holder of the state"), সেরদার-ই আজম এবং যাত-ই আসাফি(ইংরেজি "vizieral person") বলেও ডাকা হত। কোপরুলু যুগে(১৬৫৬-১৭০৩) উসমানীয় সাম্রাজ্য বেশ কয়েকজন ক্ষমতাশালী উজিরে আজম দ্বারা নিয়ন্ত্রিত হয়। প্রশাসনের নিচের দিকে ক্ষমতার প্রবাহ কোপরুলু যুগের অন্যতম বৈশিষ্ট্য ছিল। ১৯ শতকে তানযিমাত যুগের পর উজিরে আজমের পদটি সমসাময়িক অন্যান্য পশ্চিমা রাজতন্ত্রের প্রধানমন্ত্রীর মত হয়ে উঠে। উসমানীয় উজিরে আজমদের তালিকা উসমানীয় সাম্রাজ্য উজির Diplomatic documents relating to the outbreak of the European war, Volume 2. By Carnegie Endowment for International Peace. P.1411 Imber, Colin (২০০২)। The Ottoman Empire, 1300–1650: The Structure of Power। Palgrave Macmillan। আইএসবিএন 0-333-61387-2। [স্থায়ীভাবে অকার্যকর সংযোগ]
অটোজোম

অটোজোম হলো এক প্রকারের ক্রোমোজোম, যার দুটি প্রতিকৃতি (একটি পিতার থেকে ও একটি মাতার থেকে প্রাপ্ত) একই রকম আকৃতির এবং মিওসিস কোষ বিভাজনের সময় যার সম্পূর্ণ দৈর্ঘ্য বরাবর পাশাপাশি একে অন্যকে আলিঙ্গণ করে নানান অংশ আদান প্রদান করে (মিওটিক রিকম্বিনেশন)। আটোজোমের বিপরীত হল অ্যালোজোম (অর্থাৎ দুটি প্রতিকৃতি অনুরূপ নয়) যার উদাহরণ লিঙ্গ নির্ধারক ক্রোমোজোম। মানবদেহে ২২ জোড়া অটোজোম (ক্রোমোজোম নং ১-২২) এবং ১ জোড়া অ্যালোজোম থাকে (লিঙ্গ নির্ধারক ক্রোমোজোম)। Griffiths, Anthony J. F. (১৯৯৯)। An Introduction to genetic analysis। New York: W.H. Freeman। আইএসবিএন 071673771X।
লোহিত দানব

হের্ডসব্রং-রাসেল চিত্র বর্ণালি ধরন বাদামী বামন শ্বেত বামন লোহিত বামন উপবামন প্রধান ধারা ("বামন") উপদানব দানব উজ্জ্বল দানব অতিদানব মহাদানব পরম মান (MV) লোহিত দানব (ইংরেজি ভাষায়: Red giant) বলতে নিম্ন বা মাঝারি ভরের অতি উজ্জ্বল দানবীয় তারা বোঝায়। তারার বিবর্তনের শেষের দিকে এমন দশার সৃষ্টি হয়। এসব তারার এনভেলপ বা বহিরাংশটি অনেক স্ফীত হয়ে ওঠায় তারার ব্যাসার্ধ এবং সে কারণে দীপন ক্ষমতা অনেক বেড়ে যায়, অন্যদিকে এদের পৃষ্ঠ তাপমাত্রা বেশ কমে যায়, সাধারণত ৫০০০ কেলভিন বা তার চেয়েও কম। লোহিত দানবরা দেখতে হলুদাভ কমালা রঙের থেকে শুরু করে লাল পর্যন্ত হতে পারে, এদের বর্ণালি ধরন সাধারণত কে এবং এম। তবে এস শ্রেণীর তারা এবং সকল কার্বন তারাও লোহিত দানব। সবচেয়ে প্রাচুর্য্যময় লোহিত দানব হচ্ছে লোহিত দানব শাখার তারাগুলো যাদের কেন্দ্র হিলিয়াম দিয়ে গঠিত, কেন্দ্রে কোন কেন্দ্রীণ সংযোজন বিক্রিয়া হয় না কিন্তু কেন্দ্রভাগের চারদিকে অবস্থিত একটি খোলকে হাইড্রোজেন পুড়ে হিলিয়াম উৎপন্ন হতে থাকে। আরেক ধরনের লোহিত দানব হচ্ছে অসীমতটীয় দানব শাখার (AGB) তারা, এদের কেন্দ্রে ত্রি-আলফা প্রক্রিয়ায় হিলিয়াম দহনের মাধ্যমে কার্বন উৎপন্ন হয়। সি-এন এবং সি-আর ধরনের কার্বন তারাগুলো এজিবি তারা শ্রেণীর সদস্য। রাতের আকাশে দৃশ্যমান সুপরিচিত লোহিত দানবদের মধ্যে রয়েছে রোহিণী (Aldebaran), স্বাতী (Arcturus) এবং গ্রামা ক্রুকিস (Gamma Crucis)। দেখতে আরও বৃহৎ জ্যেষ্ঠা (Antares) এবং আর্দ্রা (Betelgeuse) আসলে লোহিত মহাদানব। Zeilik, Michael A. (১৯৯৮)। Introductory Astronomy & Astrophysics (4th সংস্করণ)। Saunders College Publishing। পৃষ্ঠা 321–322। আইএসবিএন 0030062284।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য)
জুডেয়া পার্ল

জুডেয়া পার্ল (ইংরেজি: Judea Pearl) (জন্ম: ১৯৩৬) একজন প্রখ্যাত ইসরায়েলি-বংশোদ্ভূত মার্কিন কম্পিউটার বিজ্ঞানী ও দার্শনিক। তিনি কৃত্রিম বুদ্ধিমত্তা বিষয়ক কাজের জন্য বিখ্যাত। তিনি ২০১১ সালের টুরিং পুরস্কার বিজয়ী। জুডেয়া পার্ল সাংবাদিক ডেনিয়াল পার্লের বাবা যিনি আল কায়েদা কর্তৃক অপহৃত হয়েছেন এবং মারা গেছেন। জুডেয়া পার্লের জন্ম ১৯৩৬ সালে তৎকালীন ফিলিস্তিনের তেল আবিবে। তিনি ১৯৬০ সালে তড়িৎ প্রকৌশলে স্নাতক উপাধি অর্জন করেন। পরবর্তীতে যুক্তরাষ্ট্রের রাটগার্স বিশ্ববিদ্যালয় থেকে ১৯৬৫ সালে স্নাতকোত্তর উপাধি এবং একই বছরে যুক্তরাষ্ট্রের পলিটেকনিক ইন্সটিটিউট অব ব্রুকলিন থেকে পিএইচডি উপাধি অর্জন করেন। জুডেয়া পার্ল উন্নত স্মৃতি ব্যবস্থা (অ্যাডভান্সড মেমোরি সিস্টেম) নিয়ে আরসিএ রিসার্চ ল্যাবরেটরিস অন সুপারকন্ডাকটিভ প্যারামেট্রিক অ্যান্ড স্টোরেজ ডিভাইস অ্যান্ড মেমোরিস ইনকর্পোরেশন নামক প্রতিষ্ঠানে কাজ করছেন। ১৯৭০ সালে লস অ্যাঞ্জেলসের ইউনিভার্সিটি অব ক্যালিফোর্নিয়ার হেনরি স্যামুয়েল স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্স বিভাগে যোগ দেন এবং একই প্রতিষ্ঠানে বর্তমানে কম্পিউটার বিজ্ঞান ও পরিসংখ্যান বিষয়ের অধ্যাপক হিসেবে কাজ করছেন। এছাড়া বিশ্ববিদ্যালয়ের কগনিটিভ সিস্টেমস ল্যাবরেটরির পরিচালক হিসেবেও কাজ করছেন। ২০১১ সালের এসিএম প্রদত্ত টুরিং পুরস্কার বিজয়ী।
বুট লোডার

বুট লোডার এমন একটি কম্পিউটার প্রোগ্রাম যেটি কিছু নিজস্ব পরীক্ষা-নিরীক্ষার পর কম্পিউটারের মূল অপারেটিং সিস্টেম বা রানটাইম এনভাইরনমেন্ট লোড করে থাকে। কম্পিউটারে বিদ্যুত সংযোগ দেয়ার পর থেকে কম্পিউটারের স্বাভাবিক কার্যক্রম চালু হওয়ার পূর্ব পর্যন্ত উক্ত প্রক্রিয়াটি চালু থাকে। কম্পিউটার চালু করার পর, সাধারণত এর রম বা র‍্যামে কোনো অপারেটিং সিস্টেম লোড করা থাকে না। ফলে কম্পিউটারকে অবশ্যই তুলনামুলক ছোট একটি প্রোগ্রাম চালনা করতে হয় যা হার্ডড্রাইভ বা অন্য তথ্য সংরক্ষণ করার ডিভাইস থেকে ন্যূনতম তথ্য ব্যবহার করে অপারেটিং সিস্টমটিকে র‍্যাম-এ লোড করে থাকে। যে ছোট প্রোগ্রামটি উক্ত প্রক্রিয়া চালু করে থাকে তাকেই বুটস্ট্রাপ লোডার, বুটস্ট্রাপ বা বুট লোডার বলে। উক্ত প্রোগ্রামের একমাত্র কাজ হল অন্য তথ্য বা প্রোগ্রাম লোড করা যা পরবর্তিতে র‍্যাম থেকে সম্পাদনা করা হয়ে থাকে। আধুনিক কম্পিউটারগুলো সাধারণত বুটিংয়ের সময় ১০ সেকন্ড বা তারও বেশি কিছু সময় ব্যয় করে থাকে। বুটিংয়ের সময় সাধারনত কম্পিউটার স্বয়ংক্রিয় কিছু পরীক্ষা-নিরীক্ষা করা, কম্পিউটারের সাথে সংযুক্ত যন্ত্রসমূহ শনাক্ত করা ও ব্যবহারের জন্য প্রস্তুত করা এবং একটি অপারেটিং সিস্টেম খুজে বের করা ও তা লোড করে ব্যবহারের জন্য চালু করার কাজ করে থাকে।
ইটা অরিয়নিস

ইটা অরিয়নিস (η Ori, η Orionis) কালপুরুষের একটি তারা। এর অন্যান্য নামগুলো হচ্ছে সাইফ, আল জেব্বাহ, এবং এনসিস (তলোয়ারকে ল্যাটিন ভাষায় এনসিস বলা হয়)। ইটা অরিয়নিস তারাটি কালপুরুষের কোমরবন্ধনীর পশ্চিমে চিত্রলেখ ও বাণরাজা তারাদ্বয়ের মধ্যে অবস্থিত এবং বাণরাজা তারার তুলোনায় চিত্রলেখ তারার কাছাকাছি অবস্থিত। এই তারাটি পৃথিবী থেকে প্রায় ১০০০ আলোকবর্ষ দূরে অবস্থিত এবং এটি কালপুরুষের বাহু গঠন করে। ইটা অরিয়নিসের জগৎ চারটি তারার সমন্ব্যয়ে গঠিত, যার তিনটি তারাকে দূরবীক্ষণ যন্ত্রের সাহায্যে সহজেই আলাদা করা সম্ভব। মূল অংশটি তিনটি তারা দ্বারা গঠিত এবং এদের কক্ষপথ প্রদক্ষিণের সময় যথাক্রমে ৮ দিন এবং ৯.২ বছর। এই তারা তিনটি বি1 V, বি3 V and বি2 V শ্রেণীর। van Leeuwen, F. (২০০৭), "Validation of the new Hipparcos reduction", Astronomy and Astrophysics, 474 (2): 653–664, ডিওআই:10.1051/0004-6361:20078357, বিবকোড:2007A&A...474..653V  অজানা প্যারামিটার |arXiv= উপেক্ষা করা হয়েছে (|arxiv= ব্যবহারের পরামর্শ দেয়া হচ্ছে) (সাহায্য); অজানা প্যারামিটার |month= উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Crawford, D. L.; Barnes, J. V.; Golson, J. C. (১৯৭১), "Four-color, H-beta, and UBV photometry for bright B-type stars in the northern hemisphere", The Astronomical Journal, 76: 1058, ডিওআই:10.1086/111220, বিবকোড:1971AJ.....76.1058C উদ্ধৃতি টেমপ্লেট ইংরেজি প্যারামিটার ব্যবহার করেছে (link) Zasche, P.; ও অন্যান্য (২০০৯), "A Catalog of Visual Double and Multiple Stars With Eclipsing Components", The Astronomical Journal, 138 (2): 664–679, ডিওআই:10.1088/0004-6256/138/2/664, বিবকোড:2009AJ....138..664Z  অজানা প্যারামিটার |month= উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) "CCDM J05245-0223AB -- Double or multiple star", SIMBAD, Centre de Données astronomiques de Strasbourg, সংগ্রহের তারিখ ২০১২-০২-০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Allen, R. H. (১৮৯৯)। Star-Names and Their Meanings। New York: G. E. Stechert। পৃষ্ঠা 316।  Saiph was also used to indicate Kappa Orionis in the same constellation. Moore, P. (১৯৮৩)। The Guinness Book of Astronomy: Facts and Feats (2nd সংস্করণ)। Middlesex: Guinness Superlatives Limited। পৃষ্ঠা 230।
পাদোয়া বিশ্ববিদ্যালয়

ইউনিভেরসিতা দেইলি স্তুদি দি পাদোভা (ইতালীয়: Università degli Studi di Padova; UNIPD) বা পাদোয়া বিশ্ববিদ্যালয় ইতালির পাদোয়া শহরে অবস্থিত একটি বিশ্ববিদ্যালয়। বোলোনিয়া, প্যারিস, অক্সফোর্ড এবং কেমব্রিজের মত এই বিশ্ববিদ্যালয়টিও পৃথিবীর প্রাচীনতম Gymnasium Omnium Disciplinarum এর উদাহরণ। এই জিমনেসিয়ামভিত্তিক শিক্ষা ব্যবস্থা বর্তমানে পৃথিবীর প্রায় সকল দেশেই দেখা যায়। দাপ্তরিকভাবে এই বিশ্ববিদ্যালয়ের প্রতিষ্ঠার বছর ১২২২ ধরা হলেও এই বছর থেকেই এর যাত্রা শুরু হয়েছে এমনটি বলা যাবে না। এই বছর থেকে পাঠদানের দাপ্তরিক রেকর্ড পাওয়া যায়। কিন্তু এরও অনেক আগে থেকে কিছু শিক্ষক ও ছাত্র এখানে কাজ করে থাকতে পারে। মূলত বোলোনিয়া বিশ্ববিদ্যালয়ের কিছু শিক্ষক ও ছাত্র শিক্ষা ও পাঠদানের স্বাধীনতা এবং ছাত্র-শিক্ষকদের প্রতি কিছু সুবিধা নিয়ে বিতর্কের পর সে বিশ্ববিদ্যালয় ছেড়ে পাদোয়ায় চলে আসে। পৃথিবীর প্রাচীনতম বিশ্ববিদ্যালয় খ্যাত বোলোনিয়ার সাথে পরবর্তীতে পাদোয়ার এক ধরনের প্রতিদ্বন্দ্ব্বিতা তৈরি হয় যার ছিঁটেফোটা এখনও অবশিষ্ট আছে। সে সময়কার অন্য অনেক বিশ্ববিদ্যালয়ের মত পাদোয়া কোন রাজা বা রাজপুত্রের দাপ্তরিক চার্টারের মাধ্যমে গঠিত হয়নি, বরং তৎকালীন সামাজিক ও সাংস্কৃতিক পরিস্থিতির প্রেক্ষিতে এর প্রয়োজনীয়তা উপলব্ধি করে শিক্ষক-ছাত্ররা মিলেই এটি গঠন করেছিলেন। এজন্যই বিশ্ববিদ্যালয়টির মূলমন্ত্র রাখা হয়েছিল Universa Universis Patavina Libertas। চতুর্দশ শতকের কমিউন, পঞ্চদশ শতকে কারারেসিদের রাজত্ব এবং ১৬শ থেকে ঊনবিংশ শতক পর্যন্ত ভেনেশীয় রাজত্বের পুরো সময় জুড়েই উনিভেরসিতা দি পাদোয়া বিশেষ স্বাধীনতা ভোগ করেছিল। "Università degli Studi di Padova - Rettore Prof. Giuseppe Zaccaria"। UniPd.it (ইতালীয় ভাষায়)। Università degli Studi di Padova। ২০০৯-১০-০৫ তারিখে মূল থেকে আর্কাইভ করা। সংগ্রহের তারিখ ২০০৯-১০-২৬।  উনিভেরসিতা দি পাদোয়ার ইতিহাস ওয়েব্যাক মেশিনে আর্কাইভকৃত ১৪ মার্চ ২০১২ তারিখে, বিশ্ববিদ্যালয়টির দাপ্তরিক ওয়েবসাইট থেকে
আক্কিনেনি নাগার্জুনা

আক্কিনেনি নাগার্জুনা (জন্ম: ২৯শে আগস্ট, ১৯৫৯) হলেন একজন ভারতীয় চলচ্চিত্র অভিনেতা, প্রযোজক এবং টেলিভিশন উপস্থাপক। তিনি প্রাথমিকভাবে তেলুগু চলচ্চিত্র এবং টেলিভিশনে কাজ করেন। তিনি বলিউড এবং তামিলসহ নব্বই এর বেশি অভিনীত চলচ্চিত্র রয়েছে। তিনি দুটি জাতীয় চলচ্চিত্র পুরস্কার, নয়টি রাজ্যের নন্দী পুরস্কার এবং তিনটি ফিল্মফেয়ার অ্যাওয়ার্ডস সাউথ পেয়েছেন। তিনি জীবনী এবং ঐতিহাসিক চলচ্চিত্রে অভিনয়ের জন্যে সমালোচনামূলক সংবর্ধনা পেয়েছে। ১৯৯৭ সালের আন্নামায়া চলচ্চিত্রের মধ্যে তিনি ১৫শ-শতাব্দীর রচয়িতা আন্নামাচারিয়া ভূমিকা পালন করেন, ২০০২ সালের অগ্নি বর্ষা চলচ্চিত্রের মধ্যে ইয়াভাক্রি (তপস্বী ভারাদ্বাজা পুত্র) হিসাবে, ২০০৩ সাল যুদ্ধের চলচ্চিত্র এলওসি কারগিল মেজর পদ্মপাণি আচার্য হিসাবে, ২০০৬ সালের শ্রী রামাদাসু চলচ্চিত্রের মধ্যে ১৭শ-শতাব্দীর রচয়িতা কাঞ্চেরলা গোপান্না হিসাবে, ২০১২ সালের চলচ্চিত্র শিরডি সাঁই মধ্যে শিরডি সাই বাবা হিসাবে এবং ২০১৩ সালের চলচ্চিত্র জাগাদগুরু আদি শাঙ্কারা মধ্যে চান্দালুদু (ছদ্মবেশে শিব) হিসেবে। আক্কিনিনি নাগরজুনা ১৯৫৯ সালের ২৯ আগস্ট তামিলনাড়ুতে চেন্নাইতে প্রবীণ অভিনেতা নাগেশ্বর রাও আক্কিনিনি ও তার স্ত্রী আন্নাপুরনা আক্কিনিনি এর পরিবারে জন্মগ্রহণ করেন। পরবর্তীতে তার পরিবার হায়দ্রাবাদে চলে আসে, যেখানে তিনি হায়দ্রাবাদ পাবলিক স্কুল এবং লিটল ফ্লাওয়ার জুনিয়র কলেজে যোগ দেন। তিনি ইস্টার্ন মিশিগান বিশ্ববিদ্যালয় থেকে ২০০৯ সালে এমবিএর শিল্প প্রকৌশলের উপর স্নাতোকত্তর ডিগ্রি লাভ করেন। "Akkineni Nagarjuna rings in 56th birthday in Thailand"। The Indian Express। ২৯ আগস্ট ২০১৫। সংগ্রহের তারিখ ৮ জুন ২০১৯।  Suresh Krishnamoorthy (২০১৩-০৪-৩০)। "At the end of the day, Nag wants to feel good"। Chennai, India: The Hindu। সংগ্রহের তারিখ ২০১৩-০৮-২৫।  উইকিমিডিয়া কমন্সে আক্কিনেনি নাগার্জুনা সংক্রান্ত মিডিয়া রয়েছে। ইন্টারনেট মুভি ডেটাবেজে আক্কিনেনি নাগার্জুনা (ইংরেজি)
হিমছড়ি জাতীয় উদ্যান

হিমছড়ি জাতীয় উদ্যান বাংলাদেশের চট্টগ্রাম বিভাগের কক্সবাজার জেলার হিমছড়িতে অবস্থিত একটি জাতীয় উদ্যান। উদ্যানটি ১৯৮০ খ্রিষ্টাব্দে কক্সবাজার শহর থেকে ১২ কিলোমিটার দূরে ১৭২৯ হেক্টর (১৭.২৯ বর্গ কিলোমিটার) জায়গা জুড়ে প্রতিষ্ঠিত হয়। হিমছড়ি জাতীয় উদ্যান স্থাপনের মূল উদ্দেশ্য হচ্ছে গবেষণা ও শিক্ষণ, পর্যটন ও বিনোদন এবং বন্যপ্রাণী সংরক্ষণ। হিমছড়ির একপাশে রয়েছে সুবিস্তৃত সমুদ্র সৈকত আর অন্যপাশে রয়েছে সবুজ পাহাড়ের সারি। উদ্যানে অনেকগুলো জলপ্রপাত রয়েছে, যার মধ্যে হিমছড়ি জলপ্রপাতটি সবচেয়ে বিখ্যাত। হিমছড়ি জাতীয় উদ্যান একটি জনপ্রিয় পর্যটন কেন্দ্র। হিমছড়ি জাতীয় উদ্যান একটি চিরসবুজ ও প্রায়-চিরসবুজ ক্রান্তীয় বৃক্ষের বনাঞ্চল। বনের ১১৭ প্রজাতির উদ্ভিদের মধ্যে ৫৮ প্রজাতির বৃক্ষ,১৫ প্রজাতির গুল্ম, ৪ প্রজাতির তৃণ, ১৯ প্রজাতির লতা এবং ২১ প্রজাতির ভেষজ। হিমছড়ি বনাঞ্চল হাতির আবাসস্থল বলে ধারণা করা হয়। এছাড়া এ বনে মায়া হরিণ, বন্য শুকর ও বানর দেখা যায়। এ বনে ৫৫ প্রজাতির স্তন্যপায়ী, ২৮৬ প্রজাতির পাখি, ৫৬ প্রজাতির সরীসৃপ ও ১৬ প্রজাতির উভচর প্রাণী পাওয়া যায়। হিমছড়ি বনাঞ্চল উল্লুকের আবাসস্থল। পাখিপ্রেমীদের জন্য হিমছড়ি জাতীয় উদ্যান একটি আদর্শ স্থান। এর ২৮৬ প্রজাতির পাখির মধ্যে ময়না, ফিঙ্গে ও তাল বাতাসি উল্লেখযোগ্য। "বার্ষিক প্রতিবেদন ২০১৮-১৯" (পিডিএফ)। বন অধিদপ্তর। সংগ্রহের তারিখ ১৭ ফেব্রুয়ারি ২০২১।  "বার্ষিক প্রতিবেদন ২০১৭-১৮" (পিডিএফ)। বন অধিদপ্তর। সংগ্রহের তারিখ ১৭ ফেব্রুয়ারি ২০২১।  [১] ওয়েব্যাক মেশিনে আর্কাইভকৃত ২৩ মার্চ ২০১২ তারিখে, বাংলাদেশ বন অধিদপ্তর, Himchari National Park. "দৈনিক ইত্তেফাকে ৬জুন ২০১৪ প্রকাশিত প্রতিবেদন"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ জুন ২০১৪।  [২] ওয়েব্যাক মেশিনে আর্কাইভকৃত ৭ মার্চ ২০১২ তারিখে, অতিবিপন্নের কাতারে উল্লুক, বার্তা২৪.নেট. [৩], Himchari National Park - A Birdwatcher's Paradise. উইকিভ্রমণে হিমছড়ি জাতীয় উদ্যান সম্পর্কিত ভ্রমণ নির্দেশিকা রয়েছে। উইকিমিডিয়া কমন্সে হিমছড়ি জাতীয় উদ্যান সংক্রান্ত মিডিয়া রয়েছে।
নকিয়া ই৫২

নকিয়া ই৫২ হলো একটি স্মার্ট ফোন যা এসেছে নকিয়া ই সিরিজ থেকে। এটি একটি সিম্বিয়ান OS v9.3 যন্ত্র যার পর্দার মাপ হলো ২৪০x৩২০। এটি পাওয়া যাচ্ছে কালো, কালো অ্যালুমিনিয়াম, কালো ধূসর অ্যালুমিনিয়াম, সাদা অ্যালুমিনিয়াম ও সোনালী অ্যালুমিনিয়াম। এটাতে ১জিবি মাইক্রো এসডি মেমোরী কার্ড দেয়া থাকে, কিন্তু এটাতে সাপোর্ট করে ১৬ জিবি মাইক্রো এসডি মেমোরী পর্যন্ত। এটাতে ৬০ এমবি মেমোরী দেয়াও আছে। এটা নকিয়া ই৫১ এর একটি সফল সংস্করণ। এটা বাজারে এসেছিল নকিয়া ই৫৫ এর সাথেই, যার বৈশিষ্ট ও রূপ একই। ব্যতিক্রম শুধু ঐতিহ্যগত T9 কিপ্যাড। সর্ব শেষ ফার্মওয়ার ভার্শন হলো v081.003 রিলিজ হয়েছে ডিসেম্বর ২৫,২০১১ । একসেলোমিটার সেন্সর (অটোম্যাটিক ল্যান্ডসক্যাপ/পরট্রেইল ভিউ) ওয়ার-টাচ কি'স ইউ এস বি চার্জিং ৩.৫এম এম স্ট্যান্ডার্ড অডিও কানেক্টর TCP/IP সাপোর্ট ডাটা মডেম হিসেবে ব্যবহার যোগ্য ব্লুটুথ 2.0 EDR, A2DP 3.5G সাপোর্ট WAP 2.0/XHTML, HTML Browser (Flash Lite 3.0 সাপোর্ট) ডিজিটাল হোম সাপোর্ট Push To Talk (PTT) SMS, MMS, Email সাপোর্ট Stereo এফ এম রেডিও with RDS ফাইল প্রিন্ট করতে ব্যবহার করা যায় LPR বা USB PictBridge-সমৃদ্ধ প্রিন্টার MTP (Mobile Transfer Protocol) সাপোর্ট Java with MIDP 2.1 and CLDC 1.1, JavaScript 1.3 and 1.5 browser support ভয়েস রেকর্ডার ভয়েস কমান্ড সমর্থনযোগ্য স্মর্ট ডায়ালিং টেক্স মেসেজ এবং ইমেইল - অডিও রিডার ৮ ঘণ্টা কথা বলা যায় ২৩ ঘণ্টা গান শুনা যায় (ব্যাটারির উপর নির্ভর করে, যদি নতুন হয় তাহলে ২৩ ঘণ্টা) ২৩ দিন স্ট্যানড বাই PDF রিডার রিমোট লক কুইক অফিস ভিউয়ার/ইডিটার - ওয়ার্ড, এক্সেল, পাওয়ার পয়েন্ট সাপোর্ট (বিনামূল্যে হালনাগাদ করা যায় অফিস ২০০৭ এর ফরম্যাট সাপোর্ট) পাওয়ার স্যাভার মোড ফোনটির আছে ব্যাতিক্রমি ব্যাটারি লাইফ। এটাকে তৈরি করা হয়েছে এই উদ্যেশ্যে যে ৫.৫ ওয়াট-ঘণ্টা, ১৫০০ mAh, ৩.৭V ব্যাটারি দিয়ে ২৭ দিন সাভাবিক ব্যবহার করা যায়। নকিয়ার অন্যান্য মোবাইল বা অন্য কম্পানির মোবাইল গুলো থেকে এটা অনেক বেশি অন্যান্য মোবাইল থেকে। যদি ওয়াই ফাই, ব্লুটুথ ব্যবহার করে কোন VOIP ক্লাইন্ট ব্যবহার করা হয়,ব্যাটারি প্রায় ২৪ ঘণ্টার মত চলবে। "Nokia E52 - Specifications - In the box"। Nokia Europe। Nokia। unknown। সংগ্রহের তারিখ 8 February 2011।  এখানে তারিখের মান পরীক্ষা করুন: |তারিখ= (সাহায্য) "Device Details: Nokia E52"। Forum · Nokia। Nokia। ৬ মে ২০০৯। ৩১ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১০।  দাপ্তরিক ওয়েবসাইট
প্রাচ্য সমস্যা

ইউরোপে পূর্বাঞ্চল বা বিশেষ করে তুর্কি অধিকৃত অঞ্চল নিয়ে যে জটিল রাজনৈতিক অবস্থার সৃষ্টি হয়েছিল তাকে ইউরোপের ইতিহাসে প্রাচ্য সমস্যা (ইংরেজি: Eastern Question) বলা হয়ে থাকে। প্রাচ্য সমস্যা ছিল একান্তই ইউরোপীয় সমস্যা। এশিয়া ইউরোপ আফ্রিকার বিশাল অঞ্চলের ওপর বিস্তৃত তুরস্ক সাম্রাজ্যের অস্বাভাবিক দ্রুতগতিতে অধঃপতন আধুনিক যুগের প্রাচ্য সমস্যার মূল কারণ ছিল। আর তুরস্কের এই অধঃপতনকে কেন্দ্র করে বিভিন্ন ইউরোপীয় রাষ্ট্রগুলির মধ্যে যে স্বার্থ সংঘাত দেখা দেয় এবং তুরস্ক সাম্রাজ্যের বসবাসকারি বিভিন্ন খ্রীষ্টধর্মীয় জাতিগোষ্ঠির মধ্যে যে রাজনৈতিক চেতনার উদয় হয় তার ক্রিয়া প্রতিক্রিয়ার ফলে প্রাচ্য সমস্যার পুর্নাঙ্গ পরিনতি ঘটে।